Giftmordene+i+Øyestad+1769

[[image:forskolen/Berte.jpg width="768" height="316"]]
Etter tillatelse fra Hergel film | Berthe og Ahlet


 * Giftmordene i Øyestad **
 * Kusinene Ahlet Christoffersdatter og Berthe Olsdatter ble arrestert mistenkt for drapene **


 * Avdøde Gunhild Carlsdatter og Karen Jonsdatter døde under mystiske omstendigheter i Øyestad 1768 og 1769. Disse viste seg i ettertid å ha blitt forgiftet med såkalt fluekrutt*, en gift som inneholdt bl.a. arsenikk **

Ahlet tilsto under avhør at hun myrdet kvinnene med en gift skaffet til veie av kusinen, Berthe Olsdatter. Motivet for drapet på Karen Jonsdatter skal ha vært sjalusi. Ahlet ønsket å gifte seg med Karens mann, Alf Aanonsen. Året før, i 1768, forgiftet Ahlet enken Gunhild Carlsdatter, som hun da tjente hos. Noen egentlig grunn for drapet kunne hun ikke gi. Kanskje hun ville prøve hvordan giften virket? Giften ble gitt ved at den ble smurt på et stykke brød, antagelig under et tykt lag med smør.

Ahlet Christofferdatter og Berthe Olsdatter ble stilt for retten i Nedenes tingrett den 25. september 1769. Men i tingretten kom det frem ny informasjon som førte til at rettsaken ble utsatt. I oktober ble så Ahlets yngre søster, Anne Christoffersdatter, arrestert også mistenkt for giftmord. Ahlet påsto at hun hadde fått ideen om fluekruttet av sin søster som hadde betrodd seg til henne noen år tidligere.

Under avhør innrømmet Anne å ha forgiftet sin matmor Guri Hansdatter i 1762, da hun var 16 år gammel. Hun var da i tjeneste hos den avdøde som hun hadde tjent hos siden hun var 15 år, men skal ha vært svært ulykkelig hos henne. En dag støtte hun på en gammel kone som spurte henne hva som var i veien. Da hun fortalte hvor ulykkelig hun var, anbefalte den gamle konen at hun skulle ta livet av Guri Hansdatter ved hjelp av fluekrutt som kunne kjøpes for en billig penge. Da Anne sa at dette ville være en stor synd, påsto den gamle konen at Gud ville tilgi henne pga hennes unge alder og ga henne litt fluekrutt hun hadde kjøpt til eget formål. Anne beholdt gaven og fristelsen må ha blitt for stor til å motstå.

Da saken i Nedenes tingrett fortsatte den 22. november, satt derfor også Anne Christoffersdatter på tiltalebenken.

Dommen falt i Nedenes Tingrett den 2. desember 1769.

*Fluekrutt var et middel man brukte mot fluer og var en gift man kjøpte på apoteket. Man smørte giften på vegger og dørkarmer for å forgifte fluene som satte seg der.


 * Hva skjedde videre?**
 * Hva ble den endelige dommen?**
 * Klarer du å finne svaret?**

Oppgave B

 * Hør om kvinnenes skjebne etter at dommen falt**